**Nevroză**

*George Bacovia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Afară ninge prăpădind,

Iubita cântă la clavir, --

Si târgul stă întunecat,

De parcă ninge-n cimitir.

Iubita cântă-un mars funebru,

iar eu nedumerit mă mir :

De ce să cânte-un mars funebru...

Si ninge ca-ntr-un cimitir.

Ea plânge si-a cazut pe clape,

Si geme greu ca în delir...

În dezacord clavirul moare,

Si ninge ca-ntr-un cimitir.

Si plâng si eu si tremurând

Pe umeri pletele-i resfir...

Afară târgul stă pustiu,

Si ninge ca-ntr-un cimitir.